Harry Lindstrøm

Harry Garman Lindstrøm (1916–1987) var en norsk embetsmann som i 1963 ble avskjediget fra sin stilling i Industridepartementet etter Kings Bay-ulykken på Svalbard.   

I 1966 ble han av Høyesterett dømt til ubetinget fengsel i 1 år og tre måneder for grov utroskap mot staten og til å betale en erstatning på  kroner til staten. Han ble i 1967 dømt på ny i Eidsivating lagmannsrett, og straffen ble samlet satt til fengsel i 2 år og 6 måneder. Han ble dømt til å betale erstatning med  kroner. 

Saken mot Lindstrøm ble i offentligheten satt i sammenheng med gruveulykken 5. november 1962 som førte til Kings Bay-saken i 1963. Straffesaken mot Lindstrøm gjaldt økonomisk utroskap i forbindelse med handel med koks. Han var ikke tiltalt, og ble heller ikke dømt for forhold som hadde med ulykken å gjøre.  

I filmen Syndebukken (2018) på NRK sies det at Lindstrøm ble utpekt som syndebukk for å redde sentrale politikere med statsminister Einar Gerhardsen i spissen, til og med fra Stortingets talerstol. I 1983 skal Gerhardsen ha kommet med en privat unnskyldning til Lindstrøm for de belastninger han og hans familie ble utsatt for.Nettmagasinet Samfunnskontakt. Serie om justismord   Lindstrøm brukte store deler av livet sitt til å bevise at han ikke hadde gjort noe straffbart.

 Bakgrunn 
Lindstrøm var befal i Bergkompani 2 ved Brigaden i Skottland under andre verdenskrig  og deltok i frigjøringen av Finnmark i 1944–1945. Etter krigen ble han først utdannet som bergverksingeniør fra NTH og deretter jurist og bedriftsøkonom. Med sine gode papirer gjorde han raskt karriere innen den offentlige forvaltningen.

Han ble ansatt som avdelingsingeniør i Industridepartementet den 1. september 1954 og ble byråsjef i 1957. Han ledet planleggingen av koksverket i Mo i Rana og var sentral ved avviklingen av Kongsberg Sølvverk. Han var sekretær i avviklingsstyret for sølvverket 1956–1959 som ble ledet av høyesterettsadvokat Alf Nordhus.

Lindstrøm satt som byråsjef i Bergverkskontoret og var ansvarlig for statens gruver i det daværende Industri- og bergverksdepartementet da gruveulykken i Kings Bay inntraff i 1962.thumb|260px|Forsiden av byråsjef Harry Lindstrøms forsvarsskrift mot «Fleischer-kommisjonens» gransking av Industridepartementet og Lindstrøm i Kings Bay-saken.

 Kings Bay-ulykken 
Utfyllende artikler: Kings Bay-ulykken og Kings Bay-saken
5. november 1962 mistet 21 gruvearbeidere livet i Kings Bay-gruven «Esther I» på Svalbard. Årsaken til denne ulykken ble aldri helt klarlagt, men det antas at gruven var i dårlig stand og hadde en for høy konsentrasjon av metangass. Saken fikk store politiske konsekvenser, og regjeringen Gerhardsen måtte året etter gå av som følge av ulykken. Den parlamentariske situasjonen på Stortinget var imidlertid ikke endret. Etter en kort periode med Lyng-regjeringen på sensommeren 1963 dannet Arbeiderpartiet ny regjering.

 Avskjedigelse, gransking og dom 
Rapporten fra sorenskriver Per Tønseth, som skulle avdekke ansvarsforholdene rundt ulykken, ble lagt fram sommeren 1963. Lindstrøm gikk hardt ut mot denne og ønsket en mer faglig basert undersøkelse av hva som hadde utløst ulykken. Dette kom i tillegg til et påstått motsetningsforhold mellom Lindstrøm og statsråd Trygve Lie som kom inn som ny sjef for departementet sommeren 1963 etter at Kjell Holler hadde søkt avskjed etter ulykken.Finn Gustavsen. Stortingstidende 1962/63, s. 4305-15.  Den 25. oktober 1963 ga regjeringen Gerhardsen Lindstrøm avskjed fra stillingen som byråsjef.Aftenposten, 25. oktober 1963, side 1 og side 9

Ved kgl. resolusjon 15. november 1963 ble det nedsatt en granskingskommisjon ledet av byrettsjustitiarius Carl Johan Seckman Fleischer og ellers bestående av departementsråd Agnar Kringlebotn og høyesterettsadvokat Finn Arnesen. Denne såkalte «Fleischerkommisjonen» rettet kritikk mot Lindstrøm og stadfestet i hovedsak Tønseths rapport. Lindstrøm fikk trykket opp et forsvarsskrift.Harry Lindstrøm, En gjennomgåelse og vurdering av Fleischer-kommisjonens behandling av notater som er skrevet av Harry Lindstrøm under tjeneste i Industridepartementet. Hefte i Finansdepartementets arkiv. Lindstrøm hevdet blant annet at et av medlemmene av Fleischerkommisjonen var inhabil, som fetter av en representant for et britisk firma som hadde blitt avvist i et anbud som Lindstrøm avgjorde i forbindelse med byggingen av Norsk Koksverk i Mo.

Lindstrøm ble i 1966 av Høyesterett dømt dømt til fengsel i 1 år og 3 måneder for økonomisk utroskap, i forbindelse med handel med koks. Han ble også dømt til å betale kr 53 460 i erstatning til staten. Lagmannsretten hadde dømt Lindstrøm til fengsel i 2 år, men straffen ble nedsatt av Høyesterett. Han ble i 1967 dømt på ny i Eidsivating lagmannsrett, og straffen ble samlet satt til fengsel i 2 år og 6 måneder og til å betale erstatning med 92 700 kroner.Rettstidende 1966 side 458. 

Lindstrøm hadde opparbeidet seg en del motstandere som nå kom på banen med ulike beskyldninger. Bevisene og dokumentasjonen for disse er blitt trukket i tvil med påstander om at dette var vikarierende begrunnelser for å bli kvitt en egenrådig og politisk brysom embetsmann.Eksempel på kritisk omtale av Lindstrøm: Justisdepartementet vedr. Caltex-saken i 1962 Rettsdokumentene i saken er underlagt taushetsplikt.Spørsmål og svar i Stortinget 5. desember 2000

 Ettermæle 
Dommen mot Lindstrøm var knusende for ham personlig. Høyesterettsadvokat Alf Nordhus uttalte at Lindstrøm ble «grillet på Kings Bay-affærens brennalter».

Etter avtjent soning brukte Lindstrøm mye av sin energi på injuriesaker mot pressen – med et visst hell – og klarte seg slik økonomisk. Sakene endte vanligvis med forlik eller seier. Blant annet gikk redaktør Olav Brunvand i Arbeidernes Pressekontor et forlik på vegne av Arbeiderpressen på  

De etterlatte etter Lindstrøm har begjært saken gjenopptatt overfor Gjenopptakelseskommisjonen.Juristkontakt nr. 5 – 2004 

I 2018 kom det en dokumentarfilm om Harry Lindstrøm med tittelen Syndebukken: Prosessen mot Harry Lindstrøm. I denne dokumentaren leter skuespilleren Mads Ousdal etter informasjon om Lindstrøm og hans skjebne. Regissør for filmen var Fredrik Horn Akselsen, og filmen ble laget av produksjonsselskapet Sant & Usant.
 Referanser 
Eystein Fjærli: Den norske hær i Storbritannia 1940-1945, Oslo 1982

 Litteratur 

 Eksterne lenker 
   Filmen ligger i ettertid på YouTube

Kategori:Personer fra Stavanger kommune
Kategori:Norske embets- og tjenestemenn
Kategori:Norske jurister
Kategori:Norske økonomer
Kategori:Norske ingeniører
Kategori:Medlemmer av Brigaden i Skottland
Kategori:Nordmenn dømt for økonomisk kriminalitet